[{"text_idx": "#000003", "text": "Valitsus kavatseb to\u0303sta ajakirjanduse ka\u0308ibemaksu viielt protsendilt u\u0308heksa protsendini. Postimehe peatoimetaja Priit Ho\u0303bema\u0308gi u\u0308tles uudist kommenteerides, et \u201cKa\u0308ibemaksu to\u0303us tuleb ajal, mil Venemaa investeerib u\u0308ha rohkem raha Eesti inimeste mo\u0303ttemaailma mo\u0303jutamisse valepropaganda, valefaktide ja muude meetoditega ning just meedial on oluline roll nende tuvastamisel, u\u0308mberlu\u0308kkamisel vo\u0303i paljastamisel.\u201d"}, {"text_idx": "#000004", "text": "To\u0303epoolest, paar pa\u0308eva enne ajakirjanduse ka\u0308ibemaksu to\u0303stmise otsust sai teatavaks, et Venemaa presidendi administratsiooniga seotud Internetiarenduse Instituut (\u0418\u043d\u0441\u0442\u0438\u0442\u0443\u0442 \u0440\u0430\u0437\u0432\u0438\u0442\u0438\u044f \u0438\u043d\u0442\u0435\u0440\u043d\u0435\u0442\u0430\u201d (\u0418\u0420\u0418) jagab 2023. aastal toetuste na\u0308ol va\u0308lja 20 miljardit rubla \u201cisamaalise sisu\u201d loomiseks."}, {"text_idx": "#000005", "text": "Ko\u0303igepealt summast. Niisiis, 20 miljardit rubla, mis on ligikaudu 220 miljonit eurot (1 euro = 88,96 rubla). Vo\u0303rdluseks: Vene filmifond jagab sel aastal 12 miljardit rubla ehk 131 miljonit eurot. U\u0308ks soomustatud jalava\u0308e masin BMP-3 maksab 85 miljonit rubla (930 tuhat eurot), moodsaim T-90M \u201cLa\u0308bimurre\u201d maksab keskmiselt 300-330 miljonit rubla (3,3 miljonit eurot). Venemaa rahvaarv 2022.a seisuga on 143 054 637 inimest. U\u0308he elaliku kohta umbes 1500 rubla vo\u0303i poolteist eurot."}, {"text_idx": "#000006", "text": "Mis on 220 miljonit eurot Eesti kontekstis? Selle aasta eelarves on palgato\u0303usuks ette na\u0308htud 243 miljonit eurot. Ja peretoetuste eelarve on suurenenud 177,1 miljoni euro vo\u0303rra. Ja\u0308rgmisest aastast eraldatakse 41 miljonit eurot eestikeelsele haridusele u\u0308leminekuks. 1,5 eurot u\u0308he Eesti elaniku kohta on 2 miljonit eurot."}, {"text_idx": "#000007", "text": "2. juunil 2023 avaldas \u0418\u0420\u0418 Aleksei Goreslavski juhtimisel \u201crahvusliku sisu\u201d loomise konkursi tulemused. 10 miljardit rubla la\u0308heb 163 projektile (eelmisel aastal oli neid umbes sada, kokku u\u0308le kolme miljardi rubla). Pealkirjade hulgas on \u201cRamzan. Ahmat \u2013 Venemaa vo\u0303im\u201d (\u201c\u0420\u0430\u043c\u0437\u0430\u043d. \u0410\u0445\u043c\u0430\u0442 \u2013 \u0421\u0438\u043b\u0430 \u0420\u043e\u0441\u0441\u0438\u0438\u201d), \u201cVene kood. Suvera\u0308a\u0308nne tulevik\u201d (\u201c\u0420\u043e\u0441\u0441\u0438\u0438\u0306\u0441\u043a\u0438\u0438\u0306 \u043a\u043e\u0434. \u0421\u0443\u0432\u0435\u0440\u0435\u043d\u043d\u043e\u0435 \u0431\u0443\u0434\u0443\u0449\u0435\u0435\u201d) ja \u201eVene pa\u0308rand. Kojutulek\u201d (\u201c\u0420\u0443\u0441\u0441\u043a\u043e\u0435 \u043d\u0430\u0441\u043b\u0435\u0434\u0438\u0435. \u0412\u043e\u0437\u0432\u0440\u0430\u0449\u0435\u043d\u0438\u0435 \u0434\u043e\u043c\u043e\u0438\u0306\u201d) on dokumentaalfilm Donbassi arhitektuurima\u0308lestiste saatusest. Lisaks sellele said stipendiumi film \u201cValmistatud rinde jaoks\u201d (\u201c\u0421\u0434\u0435\u043b\u0430\u043d\u043e \u0434\u043b\u044f \u0444\u0440\u043e\u043d\u0442\u0430\u201d), mis ra\u0308a\u0308gib rindel abiks olevatest ettevo\u0303tjatest, \u201cNaised Z\u201d (\u201c\u0416\u0435\u043d\u0449\u0438\u043d\u044b Z\u201d), mis ra\u0308a\u0308gib naistest relvajo\u0303ududes, \u201cOMAd\u201d ( \u201c\u0421\u0412\u041e\u0438\u201d) ja projekt \u201cKes la\u0308ksid, kuidas la\u0308heb?\u201d (\u201c\u0423\u0435\u0445\u0430\u0432\u0448\u0438\u0435, \u043a\u0430\u043a \u0432\u044b \u0442\u0430\u043c?\u201d)."}, {"text_idx": "#000008", "text": "\u0418\u0420\u0418 raha eest tootis Premier Streaming filmi \u201cAjaloo va\u0308rv\u201d (\u201c\u0426\u0432\u0435\u0442 \u0438\u0441\u0442\u043e\u0440\u0438\u0438\u201d), va\u0308rvilise Suure Isamaaso\u0303ja kroonika. Filmirez\u030cisso\u0308o\u0308r Alexander Hant juhendas projekti \u201cmeie aja kangelastest\u201d nimega \u201cVenemaa Odu\u0308sseia\u201d (\u201c\u0420\u043e\u0441\u0441\u0438\u044f-\u041e\u0434\u0438\u0441\u0441\u0435\u044f\u201d). Toetuse said saate \u201cLase ma u\u0308tlen!\u201d (\u201c\u0414\u0430\u0438\u0306\u0442\u0435 \u0441\u043a\u0430\u0437\u0430\u0442\u044c!\u201d) autorid YouTube\u2019is."}, {"text_idx": "#000009", "text": "Internetiarenduse Instituut eraldas raha telesaatejuht Anton Krassovski saadete tootmiseks, aga ka saatesarja \u201cIlus Venemaa bla-bla-bla\u201d (\u201c\u041f\u0440\u0435\u043a\u0440\u0430\u0441\u043d\u0430\u044f \u0420\u043e\u0441\u0441\u0438\u0438 \u0431\u0443-\u0431\u0443-\u0431\u0443\u201d) avaldamiseks riiklikus telekanalis RT."}, {"text_idx": "#000010", "text": "Toetuskonkursside vo\u0303itjad kinnitavad \u0418\u0420\u0418 no\u0303ukogu liikmed, kuhu kuuluvad Venemaa presidendi administratsiooni asejuhataja Sergei Kirienko, Venemaa presidendi avalike projektide osakonna juhataja Sergei Novikov, riigiduuma kultuurikomisjoni esimees Elena Jampolskaja, Aleksei Goreslavski ja RT peatoimetaja Margarita Simonjan. Novikov on Kirijenko kauaaegne kaasto\u0308o\u0308taja (nad to\u0308o\u0308tasid koos korporatsioonis Rosatom), kes ja\u0308lgib Venemaa filmide ja telesarjade tootmist presidendi administratsioonist, nagu on o\u0308elnud u\u0308ks voogedastusplatvormi to\u0308o\u0308taja ja kinnitas u\u0308ks Moskva stsenarist."}, {"text_idx": "#000011", "text": "Venemaa vo\u0303imud kulutavad igal aastal ku\u0308mneid miljardeid rublasid propagandafilmidele, seriaalidele, meediaprojektidele ja videoma\u0308ngudele \u2013 \u201cpatriootlikule sisule\u201d. Alates Venemaa sissetungist Ukrainasse on va\u0308ga suur osa sellest pu\u0308hendatud so\u0303ja u\u0308listamisele, kusjuures \u201cisamaalise sisu\u201d osakaal kasvab samuti kiiresti. Propagandale kulutatud kolossaalsete summade peamine ja helde jagaja on just Internetiarenduse Instituut. Seda juhib Aleksei Goreslavski, endine Kremli-meelne meediajuht ja 2014. aasta Lenta.ru mahasurumise osaline."}, {"text_idx": "#000012", "text": "Internetiarenduse Instituudiga koosto\u0308o\u0308d teinud produtsent kirjeldab praegust olukorda ja\u0308rgmiselt: \u201cPa\u0308rast so\u0303ja algust sai eraettevo\u0303tetel raha loovuse jaoks otsa, kuid \u0418\u0420\u0418 sai raha ainult juurde. Nu\u0308u\u0308d la\u0308hevad ko\u0303ik nende juurde raha pa\u0308rast \u2013 nii putinlased kui ka need, kes aasta tagasi panid oma profiilipildile valged tuvid ja said siis aru, et nad peavad millestki elama.\u201d"}, {"text_idx": "#000013", "text": "Internetiarenduse Instituut loodi 2015. aastal, et \u201cluua dialoog valitsusega ko\u0303igi interneti o\u0308kosu\u0308steemi osalejate vahel\u201d. Projekti algatasid Venemaa elektroonilise kommunikatsiooni toonane direktor Sergei Plugotarenko ja tema so\u0303ber ja kolleeg Sergei Grebennikov, kes oli toona Regionaalse Avaliku Internetitehnoloogiate Keskuse juht. \u0418\u0420\u0418 asutajateks olid ka haridus- ja teadusministeerium, Putini algatatud Interneti-algatuste arengufond (IIDF) aga ka Vene Fo\u0308deratsiooni presidendi kurikuulus endine no\u0303unik German Klimenko."}, {"text_idx": "#000014", "text": "2015. aasta mais andis Putin instituudile u\u0308lesandeks to\u0308o\u0308tada va\u0308lja 10-aastane Interneti arendamise programm. Su\u0308giseks sai programm valmis \u2013 ja internetitsensuuri uuriva so\u0303ltumatu organisatsiooni RoskomSvoboda so\u0303nul osutus see \u201ca\u0308a\u0308rmiselt kahemo\u0303tteliseks\u201d. Muu hulgas mainiti mo\u0303isteid \u201cku\u0308berpiirid\u201d ja \u201cdigitaalne suvera\u0308a\u0308nsus\u201d \u2013 RoskomSvoboda ekspertide hinnangul ei teeni Venemaa interneti arengut."}, {"text_idx": "#000015", "text": "Ko\u0303ik muutus, kui Vene Fo\u0308deratsiooni presidendi administratsiooni saabus Rambler&Co meediavaldusettevo\u0303tte endine tippjuht ja valitsusmeelne juht Aleksei Goreslavski. Instituut kuulutas peagi va\u0308lja konkursi \u201crahvusliku sisu\u201d tootmiseks, ma\u0308a\u0308ratledes selgelt projektide teemad: \u201cmeie pa\u0308evade kangelased ja po\u0303hjused uhkust tunda\u201d, \u201criigi stabiilne areng\u201d ja \u201criiklike huvide kaitse\u201d."}, {"text_idx": "#000016", "text": "Instituudi rahale vo\u0303ivad vo\u0303rdselt pretendeerida nii Putini poliitikat toetavad ja Venemaal to\u0308o\u0308d ja\u0308tkavad kui ka so\u0303ja vo\u0303i mobilisatsiooni to\u0303ttu riigist lahkunud. \u201cNad on mitmekesi: neil on nu\u0308u\u0308d rahumeelsed projektid \u201co\u0303igete perekondlike va\u0308a\u0308rtustega\u201d ja seal on rajad so\u0303jaga seotud riiklike huvide edendamiseks. Neil on ko\u0303ik o\u0303nnelikult ko\u0303rvuti ja kasulik,\u201d spekuleerib u\u0308ks Venemaa voogedastusplatvormi to\u0308o\u0308taja \u0418\u0420\u0418 to\u0308o\u0308po\u0303himo\u0303tete kohta. \u201c60% isamaaline, 40% sotsiaalne,\u201d kirjeldab taotluste suhet instituudi konkursikomisjoni liige: \u201cSajast taotlusest kaheksa on koolide kiusamisvastastele projektidele, viis on ajaloolistele tegelastele, lisaks ku\u0308mmekond taotlust, milles osaleb (Sergei S\u030coigu va\u0308imees) Aleksei Stoljarov.\u201d"}, {"text_idx": "#000017", "text": "\u201cNad (\u0418\u0420\u0418 juhtkond) ei ole huvitatud so\u0303jafilmide tegemisest,\u201d va\u0308idab u\u0308ks instituudiga koosto\u0308o\u0308d teinud produtsent. \u201cPealegi, kui neile midagi sellist va\u0308lja pakuti, siis nad u\u0308tlesid: me ei taha otseselt so\u0303jast ra\u0308a\u0308kida, meie u\u0308hiskond on niigi pingeline, me tahame teha midagi meeliu\u0308lendavat.\u201d"}, {"text_idx": "#000018", "text": "Inimesed, kes teevad praegu \u0418\u0420\u0418-ga koosto\u0308o\u0308d (vo\u0303i kes on seda varem teinud), selgitavad oma motivatsiooni erinevalt \u2013 kuid ko\u0303ige sagedamini ra\u0308a\u0308givad nad rahast. \u201cKas oli vo\u0303imalik ja\u0308tkata ilma \u0418\u0420\u0418 koosto\u0308o\u0308ta? To\u0303ena\u0308oliselt jah, keegi ei sundinud mind selleks. Kas ma saaksin selle asemel to\u0308o\u0308d Dixie poes? Arvatavasti ku\u0308ll. Kas ma tahan seda teha? To\u0303ena\u0308oliselt mitte. Mul on teatud arv u\u0308lalpeetavaid, neid tuleb toita,\u201d arutleb Rambler & Co to\u0308o\u0308taja vestluses uurimuse autoritega."}, {"text_idx": "#000019", "text": "Muideks, Balti riikidest annab annab suure osa reklaamirahast Venemaa propagandale just Eesti. Ja reklaami maht Eesti meedias on hetkel 2006. aasta tasemel \u2013 umbes 100 miljonit eurot."}, {"text_idx": "#000020", "text": "Kuvato\u0303mmised on pa\u0308rit loos kasutatud allikatest."}]